CELEX: 32021D1036
Language: ro
Date: 2021-06-22 00:00:00
Title: Decizia de punere în aplicare (UE) 2021/1036 a Comisiei din 22 iunie 2021 de modificare a Deciziei de punere în aplicare (UE) 2018/1113 în ceea ce privește titularul autorizației și reprezentantul său în Uniune pentru introducerea pe piață a produselor obținute din sfeclă de zahăr modificată genetic H7-1 [notificată cu numărul C(2021) 4325] (Text cu relevanță pentru SEE) (Numai textele în limbile neerlandeză și germană sunt autentice)

25.6.2021   
               
               
                  RO
               
               
                  Jurnalul Oficial al Uniunii Europene
               
               
                  L 226/34
               
            
         DECIZIA DE PUNERE ÎN APLICARE (UE) 2021/1036 A COMISIEI
         din 22 iunie 2021
         de modificare a Deciziei de punere în aplicare (UE) 2018/1113 în ceea ce privește titularul autorizației și reprezentantul său în Uniune pentru introducerea pe piață a produselor obținute din sfeclă de zahăr modificată genetic H7-1
         
            
               [notificată cu numărul C(2021) 4325]
            
         
         (Text cu relevanță pentru SEE)
         (Numai textele în limbile neerlandeză și germană sunt autentice)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 1829/2003 al Parlamentului European și al Consiliului din 22 septembrie 2003 privind produsele alimentare și furajele modificate genetic (1), în special articolul 9 alineatul (2) și articolul 21 alineatul (2),
         întrucât:
         
                     (1)
                  
                  
                     Bayer Agriculture BVBA, cu sediul în Belgia, este reprezentantul în Uniune al Monsanto Company, cu sediul în Statele Unite ale Americii, în ceea ce privește autorizația de introducere pe piață a produselor obținute din sfeclă de zahăr modificată genetic H7-1, în temeiul Deciziei de punere în aplicare (UE) 2018/1113 a Comisiei (2). KWS SAAT SE, cu sediul în Germania, este titularul autorizației pentru sfecla de zahăr modificată genetic H7-1, autorizată prin decizia de punere în aplicare respectivă.
                  
               
                     (2)
                  
                  
                     Prin scrisoarea datată 28 iulie 2020, Bayer Agriculture BVBA a informat Comisia că, începând cu 1 august 2020, își modifică forma juridică și își schimbă denumirea în Bayer Agriculture BV.
                  
               
                     (3)
                  
                  
                     Prin scrisoarea din data de 28 iulie 2020, Bayer Agriculture BVBA a informat Comisia că, începând cu 1 august 2020, Monsanto Company își modifică forma juridică și își schimbă denumirea în Bayer CropScience LP.
                  
               
                     (4)
                  
                  
                     Modificările solicitate au un caracter pur administrativ și, prin urmare, nu implică o nouă evaluare a produselor în cauză.
                  
               
                     (5)
                  
                  
                     Prin scrisoarea din 10 august 2020, Comisia a informat KWS SAAT SE cu privire la modificările solicitate. Prin scrisoarea din 9 decembrie 2020, KWS SAAT SE a informat Comisia că este de acord cu modificările propuse.
                  
               
                     (6)
                  
                  
                     Prin urmare, este necesar ca Decizia de punere în aplicare (UE) 2018/1113 să fie modificată în consecință.
                  
               
                     (7)
                  
                  
                     Măsurile prevăzute în prezenta decizie sunt conforme cu avizul Comitetului permanent pentru plante, animale, produse alimentare și hrană pentru animale,
                  
               ADOPTĂ PREZENTA DECIZIE:
         
            Articolul 1
            Modificări ale Deciziei de punere în aplicare (UE) 2018/1113
            Decizia de punere în aplicare (UE) 2018/1113 se modifică după cum urmează:
            
                        1.
                     
                     
                        La articolul 6 alineatul (1), litera (b) se înlocuiește cu următorul text:
                        
                                    „Bayer
                                 
                                 
                                    CropScience LP, reprezentată în Uniune de Bayer Agriculture BV.”
                                 
                              
                  
                        2.
                     
                     
                        La articolul 8, litera (b) se înlocuiește cu următorul text:
                        
                                    „Bayer
                                 
                                 
                                    CropScience LP, 800 N, Lindbergh Boulevard, St. Louis, Missouri 63167, Statele Unite ale Americii, reprezentată în Uniune de Bayer Agriculture BV, Scheldelaan 460, 2040 Anvers, Belgia.”
                                 
                              
                  
                        3.
                     
                     
                        În anexă, litera (a) se înlocuiește cu următorul text:
                        
                                    „(a)
                                 
                                 
                                    Solicitanții și titularii autorizației:
                                    Denumire: KWS SAAT SE
                                    Adresă: Grimsehlstrasse 31, 37574 Einbeck, Germania
                                    și
                                    Denumire: Bayer CropScience LP
                                    Adresă: 800 N, Lindbergh Boulevard, St. Louis, Missouri 63167, Statele Unite ale Americii
                                    Reprezentată în Uniune de Bayer Agriculture BV, Scheldelaan 460, 2040 Anvers, Belgia.”
                                 
                              
                  
         
            Articolul 2
            Destinatari
            Prezenta decizie se adresează:
            
                        (a)
                     
                     
                        KWS SAAT SE, Grimsehlstrasse 31, 37574 Einbeck, Germania; și
                     
                  
                        (b)
                     
                     
                        Bayer CropScience LP, 800 N, Lindbergh Boulevard, St. Louis, Missouri 63167, Statele Unite ale Americii, reprezentată în Uniune de Bayer Agriculture BV, Scheldelaan 460, 2040 Anvers, Belgia.
                     
                  
         
            Adoptată la Bruxelles, 22 iunie 2021.
            
               
                  Pentru Comisie
               
               Stella KYRIAKIDES
               
                  Membru al Comisiei
               
            
         
         
            (1)  JO L 268, 18.10.2003, p. 1.
         
            (2)  Decizia de punere în aplicare (UE) 2018/1113 a Comisiei din 3 august 2018 de reînnoire a autorizației de introducere pe piață a produselor alimentare și a furajelor produse din sfeclă de zahăr modificată genetic H7-1 (KM-ØØØH71-4), în temeiul Regulamentului (CE) nr. 1829/2003 al Parlamentului European și al Consiliului (JO L 203, 10.8.2018, p. 32).